钦定古今图书集成/明伦汇编/闺媛典/第050卷 > 贾岳妻程氏
## 钦定古今图书集成/明伦汇编/闺媛典/第050卷 > 贾岳妻程氏

按《广东通志》：“程氏，海南卫前所镇抚凯之女，有德容，
颇涉书史。洪武癸酉，年十九，归同官子贾岳。四年而
岳病剧，属程曰：‘若少且美，善事后人，无念吾也’。程曰：
‘翁姑尚壮，婴儿有托，即不幸亦与君偕’。哭。”啮指血洒
地。逾两月，岳亡。程视殓毕，夜静，潜沐浴整衣自缢死。
事闻，旌表。